《晚洲岭》
宋代·韦骧

行行晚洲岭，高若离人寰。肩舆薄层霄，身在杳霭间。

朝天及青泥，谁谓蜀道难。岂如兹峻陟，不类羊肠盘。

斗上五千尺，步步须跻攀。隆冬犹汗浃，睥睨唯心寒。

旁沾宿云润，下视飞鸟閒。恍如陶公梦，插翼冲天关。

潜慕汉忠臣，叱驭毋盘桓。古语固有之，酖毒比宴安。

君恩思未报，何敢惮险艰。临风一长吟，所叹两鬓斑。

作者简介：公元一〇三三年至一一一〇五年，字子骏，钱塘人。生于宋仁宗明道二年，卒于徽宗崇宁四年，年七十三岁。工诗文。皇祐五年（公元一0五三年）进士，除知袁州萍乡系。历福建转连判官，主客郎中。出为变路提刑。建中靖国初，（公元一一〇一年）除知明州丐宫祠，以左朝议大夫提举洞霄宫，卒。骧著有文集十八卷，赋二十卷，均《宋史艺文志》并传于世。